જિલ્લાના વિવિધ તાલુકાઓના ગ્રામ્ય વિસ્તારોમાં મતદારોનો ડોર ટૂ ડોર સંપર્ક કરવામાં આવ્યો હતો. અત્યંત આક્રમક રીતે હાથ ધરાયેલી પ્રચાર ઝુંબેશમાં બંને પક્ષોએ એકબીજાને માત આપવાના પ્રયાસોમાં કોઈ કચાશ રાખી ન હતી. બુધવારે રાતથી ચૂંટણીની તૈયારીઓ હાથ ધરાયા બાદ બંને પેનલ દ્વારા મતદારોને મતદાન સ્થળ સુધી ખેંચી લાવવાના ભરપૂર પ્રયાસ થયા હતા. જેના પરિણામે ૪૪૩ મતદારોમાંથી ૪૩૫ દ્વારા મતાધિકારનો ઉપયોગ થયો હતો. વેપારી વિભાગમાં તમા ૨૮ મતદારોએ મત આપ્યા હતા.